text: Får landets flotteste sognehus
  16 maj 2013 kl. 14.02
  Borgerne i Jelling kan se frem til at få måske Danmarks flotteste sognehus. A.P. Møller-fond yder tilskud på 17 mio. kr.
  Byens gamle sognehus ligger i vejen for den nye forkromede plan, der skal sikre bedre udsigt til Thyra og Gorm, samt høje, sten og kirke og ikke mindst den nye palisade ved højene.
  Derfor skal det gamle sognehus rives ned. Og et nyt sognehus skal opføres i bymidten - ved siden af Kongernes Jelling - hvor det ikke forstyrrer de historiske monumenter.
  En arkitektkonkurrence endte med dette forslag, som endnu kun findes som plancher og tegninger.
  A.P. Møllers fond har støttet det nye sognehus med 17 millioner kroner.
  